**ביה"ס למדעי המדינה - לימודים לתואר שני – מידע למועמדים לשנת תשפ"ה**

**המחלקה לממשל ורעיון מדיני**

**המחלקה ליחסים בינלאומיים**

**המחלקה למנהל ומדיניות ציבורית**

**יו"ר וועדת מ"א בית ספרית: ד"ר יניב ריינגוורץ**

**הלימודים לתואר שני MA המחלקה לממשל ורעיון מדיני ובמחלקה ליחסים בינלאומיים, ו- MPA במחלקה למנהל ומדיניות ציבורית.**

תוכנית הלימודים לתואר שני של בית הספר למדעי המדינה מציעה מגוון רחב של קורסים בנושאים אקטואליים ובעלי חשיבות תיאורטית ומעשית.

במסלולים המחקריים, תלמידי המחקר שלנו יהנו מהנחייה אישית וסביבה מחקרית תומכת. התואר מותאם אישית לצרכי התלמידים – נלמדים קורסים המספקים הכשרה מתודולוגית מקיפה, וכן ניתנת גמישות לבחירת קורסים המסייעים באופן המירבי לכתיבת התזה.

בית הספר מעודד את תלמידי המחקר להגיש את התזה בפורמט של מאמר, ומוענקת סדנת הכנה לעולם האקדמי.

תחומי המחקר כוללים: יחסים בינלאומיים , ניהול, יזמות, מנהל ומדיניות ציבורית, פוליטיקה עירונית, פוליטיקה השוואתית, ממשל ורעיון מדיני, שחיתות פוליטית, דיפלומטיה דיגיטלית ולוחמת סייבר, לימודי ביטחון, ועוד.

בתכניות שאינן מחקריות, משך הלימודים הינו שנה אחת בלבד, והלימודים מרוכזים ליום אחד בשבוע (ברוב התכניות). ניתן לבחור בין מגוון התמחויות שנועדו לספק ידע חדשני, תיאורטי ופרקטי. אנו מאמינים כי תיאוריה שאינה מחוברת לשטח אינה תיאוריה מוצלחת. אנו מצפים שהסטודנטים שלנו ירכשו את הידע והכישורים הנדרשים כדי לפתוח בקריירה או לחזק קריירה קיימת. תחומי ההתמחות כוללים: לימודי דמוקרטיה, ניהול מו"מ וקבלת החלטות, פוליטיקה של המזה"ת בעת החדשה, תוכניות ביטחון לאומי, תוכנית למנהל ומדיניות ציבורית למנהלים, שלטון מקומי, ביקורת, מנהל ומדיניות ציבורית. כמו כן ניתן להשתלב באחת מהתוכניות הבינלאומיות וללמוד יחד עם סטודנטים/ות מכל רחבי העולם – לחווית לימודים מועשרת:

 Diplomatic studies, Peace and Conflict Management, National Security Administration studies, Public Administration and Policy studies, International Relations dual degree with Warsaw University.

**תנאי קבלה למסלול עם עבודת גמר מחקרית (תזה) - מסלול א**'

מועמדים לקבלה תלמידים בעלי תואר ראשון אשר:

א. ציון ממוצע סופי במדעי המדינה, או בתחום מקביל בלימודי התואר הראשון, הינו 85 לפחות, וציונם בחוג השני לתואר בוגר לא יפחת מ-76.

ב. מועמד שלמד במוסדות לימוד קודמים ששפת ההוראה בהם אינה עברית, חייב לעמוד בבחינת ידע בעברית ברמה הנדרשת ע"י האוניברסיטה כתנאי לקבלתו.

**תנאי קבלה למסלול מואץ למ"א עם עבודת גמר מחקרית (תזה) - מסלול א**'

תוכנית למצטיינים בתואר ראשון במדעי המדינה, אשר מעוניינים להתחיל תואר שני במקביל ללימודיהם בשנה ג' בתואר ראשון. תנאי הקבלה למסלול המואץ הינם ממוצע ציונים של 90 לפחות בסיום שנה ב' בכל אחד מחוגי התואר הראשון, ואישור יועץ המ"א של ביה"ס.

**תנאי קבלה למסלול עם פרויקט גמר או בחינת גמר (לא מחקרי) - מסלול ב'**

מועמדים לקבלה תלמידים בעלי תואר ראשון אשר:

א .ציונם הממוצע הסופי במדעי המדינה, או בתחום מקביל בלימודי התואר הראשון, הינו 80 לפחות, וציונם בחוג השני לתואר בוגר לא יפחת מ-76. קבלת מועמדים בעלי ממוצע 76 בתחום מדעי המדינה תיבחן ע"י וועדת קבלה חוגית.

ב. מועמד שלמד במוסדות לימוד קודמים ששפת ההוראה בהם אינה עברית, חייב לעמוד בבחינת ידע בעברית ברמה הנדרשת ע"י האוניברסיטה כתנאי לקבלתו.

כמו כן יהיו מועמדים לקבלה בעלי תואר ראשון **שלא למדו מדעי המדינה או תחום מקביל** בלימודי התואר הראשון ואשר:

א. ציונם הממוצע בכל לימודי התואר הראשון הינו 80 לפחות, ולא פחות מ 76 בכל חוג.

ב. למדו קורס השלמה "מבוא למדע המדינה" בציון ממוצע משוקלל של 80 לפחות.

ג. מועמד שלמד במוסדות לימוד קודמים ששפת ההוראה בהם אינה עברית, חייב לעמוד בבחינת ידע בעברית ברמה הנדרשת ע"י האוניברסיטה כתנאי לקבלתו.

מועמדים בוגרי אוניברסיטאות מוכרות מחו״ל וכן בוגרי אוניברסיטאות בעלות שלוחות בישראל, אשר פועלות באישור המועצה להשכלה גבוהה, יחויבו לעמוד בהצלחה בבחינת GRE ובלימודי השלמה במסגרת התואר הראשון. פרטים נוספים ניתן למצוא בתקנון לימודי תואר שני.

**מבנה הלימודים**

1. **מסלול א' עם עבודת גמר מחקרית )תזה)** - היקף הלימודים 36 שש"ס בהתאם לדרישות המחלקה. משך הלימודים עד 3 שנים. במסגרת הלימודים תינתן הכשרה מתודולוגית, ילמדו קורסים הקשורים לעולם המחקר של הסטודנטים ותיכתב עבודת תזה.
2. **מסלול א' מואץ לתואר שני עם עבודת גמר מחקרית )תזה)** – בשנה ג' בתואר ראשון ילמדו עד 3 קורסים מתואר שני ולא יותר מ-12 שש"ס. במידה ויתקבל התלמיד ללימודי התואר השני בשנה העוקבת, יוכרו קורסים אלה כחלק מתכנית הלימודים לתואר שני. משך הלימודים הכולל במסלול המואץ (תואר ראשון ושני), עד להגשת עבודת הגמר המחקרית לשיפוט, הוא עד 5 שנים. מידע חשוב נוסף על המסלול המואץ ניתן למצוא [בשנתון האוניברסיטה](https://shnaton.haifa.ac.il/%D7%A8%D7%A9%D7%95%D7%99%D7%95%D7%AA-%D7%95%D7%AA%D7%A7%D7%A0%D7%95%D7%A0%D7%99%D7%9D/%D7%AA%D7%A7%D7%A0%D7%95%D7%9F-%D7%9C%D7%99%D7%9E%D7%95%D7%93%D7%99%D7%9D-%D7%9C%D7%AA%D7%95%D7%90%D7%A8-%D7%A8%D7%90%D7%A9%D7%95%D7%9F/).
3. **מסלול ב' לא מחקרי (פרויקט/בחינת גמר)** -היקף הלימודים 36\40 שש"ס בהתאם לדרישות המחלקה.

הגשת פרויקט גמר בהתאם לנהוג במחלקה אליה שייך. משך הלימודים במסלול ב' - שנה עד שנתיים, בהתאם לתכנית הלימודים.

**מידע מפורט על תכניות הלימודים לתואר שני, תואר שני בשנה אחת ועוד - ניתן למצוא** [**כאן**](https://poli.hevra.haifa.ac.il/index.php?option=com_sppagebuilder&view=page&id=14&Itemid=355&lang=he)**.**

**נשמח לסייע בכל שאלה! פנו אלינו:**

|  |  |
| --- | --- |
| **תואר שני מחקרי**גב' טליה אסבן –יחיעםtyechiam@staff.haifa.ac.ilטלפון 04-8249093 | **מערך מצפן – תואר שני לא מחקרי**מצפן-לנווט להשפעה! תואר שני מדעי המדינה Matzpen@univ.haifa.ac.ilטלפון 04-8240561 |